cyanic-selkie/wikianc huggingface dataset:
Αυτόχθων (αρχαία Ελλάδα)
Αθηναϊκή αυτοχθονία ως έννοια
Οι Αθηναίοι του 5ου και 4ου αιώνα π.Χ, στην εποχή της Συμμαχίας της Δήλου, ισχυρίζονταν με περηφάνια ότι ήταν ένα αυτόχθονο έθνος, που δεν είχε αλλάξει ποτέ τον τόπο κατοίκησής τους. Σύμφωνα με τον Θουκυδίδη, η Αττική, όπου βρίσκεται η Αθήνα, γνώρισε λίγες μεταναστεύσεις λόγω της φτώχειας του εδάφους. Είχαν προσωποποιήσει την αυτοχθονία τους με τη μορφή του Ερεχθέα ή του Κέκροπα Α' και φορούσαν χρυσές τεττίγες, ή στολίδια σε σχήμα τζιτζικιού στα μαλλιά τους ως ένδειξη που αντιπροσώπευε την πεποίθησή τους ότι, όπως τα τζιτζίκια, οι Αθηναίοι γεννήθηκαν από το χώμα και έτσι πάντα ζούσε στην Αττική. Αυτό χρησίμευε επίσης ως ένας άλλος σύνδεσμος μεταξύ της Αθηνάς και της Αθήνας, καθώς ο Ερεχθέας πιστευόταν ότι ανατράφηκε από την Αθηνά.
Ξεχωριστή από την πολιτική ιδεολογία του αυτοχθονισμού, αυτή η έννοια της αθηναϊκής αυτοχθονίας έχει συνδεθεί με την άνοδο της αθηναϊκής δημοκρατίας. Σε αντίθεση με το προηγούμενο καθεστώς των τυράννων και των ολιγαρχών και τις αυστηρές ιεραρχίες εξουσίας τους, η αυτοχθονία ήταν επιχείρημα υπέρ της δημοκρατίας και της ισότητας. Όλοι οι Αθηναίοι ήταν αδέρφια της γης και έτσι άξιζαν να έχουν ίση πρόσβαση στην πολιτική εξουσία.
Παραπομπές
Κατηγορία:Ιστοριογραφία της Ελλάδας Κατηγορία:Αρχαίος βίος
Φρειδερίκος Α΄ του Βρανδεμβούργου-Άνσμπαχ
Ο Φρειδερίκος Α΄ (γερμ.: Friedrich V. von Brandenburg, 8 Μαΐου 1460 - 4 Απριλίου 1536) από τον Οίκο των Χοεντσόλερν ήταν μαργράβος του Βρανδεμβούργου-Άνσμπαχ (1486-1536).
Βιογραφία
Ήταν ο δευτερότοκος γιος του Αλβέρτου Γ΄ Αχιλλέα, εκλέκτορα του Βρανδεμβούργου και της Άννας των Βέττιν, κόρης του Φρειδερίκου Β΄, εκλέκτορα της Σαξονίας.
Το 1536 απεβίωσε στο Άνσμπαχ σε ηλικία 75 ετών και τον διαδέχθηκαν οι γιοί του: ο Καζίμιρ στο Μπαϊρόιτ και ο Γεώργιος στο Άνσμπαχ.
Οικογένεια
Νυμφεύτηκε το 1479 τη Σοφία των Γιαγκελλόνων, κόρη του Καζίμιρ Δ΄ της Πολωνίας και είχε τέκνα:
Εξωτερικές πηγές
Κατηγορία:Οίκος των Χοεντσόλερν
Αργανθώνιος
Ο Αργανθώνιος ήταν βασιλιάς στην πόλη Ταρτησσό της αρχαίας Ιβηρίας (Ισπανία), στην Ανδαλουσία, κατά τα τέλη του 7ου και τις αρχές του 6ου αιώνα π.Χ.. Σύμφωνα με τον Ηρόδοτο (Α΄ 163), οι Φωκαείς, ανησυχώντας για την αύξηση της στρατιωτικής ισχύος των Περσών επί Κύρου του Πρεσβυτέρου, απέστειλαν περί το 600 π.Χ. αντιπροσωπεία τους στην Ταρτησσό και ζήτησαν ενισχύσεις από τον Αργανθώνιο. Εκείνος δέχθηκε πρόθυμα και τους πρότεινε είτε να μεταναστεύσουν ομαδικά στο κράτος του, είτε να τους βοηθήσει οικονομικά για να περιτειχίσουν την πόλη τους. Οι Φωκαείς προτίμησαν το δεύτερο, και με την ηγεμονική βοήθεια του Αργανθωνίου κατασκεύασαν περίφημα τείχη, από πελεκητούς λίθους, οχυρότατα και σε μεγάλο μήκος γύρω από την πόλη τους.
Κατά την παράδοση ο Αργανθώνιος κυβέρνησε την Ταρτησσό επί 80 ολόκληρα χρόνια και φημιζόταν για τη μακροβιότητά του: Μνημονεύεται ότι έζησε 120 ή 150 χρόνια και σε αυτό οφείλεται η παροιμιώδης φράση των αρχαίων «Αργανθωνίου μακροβιώτερος».
Εξωτερικοί σύνδεσμοι
Κατηγορία:Ιστορία της Ισπανίας Κατηγορία:Υπεραιωνόβιοι
Καρβουνάδες Κυθήρων
Οι Καρβουνάδες είναι χωριό στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Σύμφωνα με την απογραφή του 2011, έχει 107 κατοίκους.
Παραπομπές
Κατηγορία:Δήμος Κυθήρων Κατηγορία:Χωριά των Κυθήρων
Κουόρτερμπακ
μικρογραφία|250x250εσ|Ένα παράδειγμα προσδιορισμού της θέσης του κουόρτερμπακ σε ένα σχηματισμό επίθεσης Ο κουόρτερμπακ (πασαδόρος - κοινή συντομογραφία QB) είναι μια θέση στο Αμερικανικό και στο Καναδικό ποδόσφαιρο. Οι κουόρτερμπακς είναι μέλη του σχηματισμού επίθεσης και τοποθετούνται στη γραμμή πίσω από την επιθετική γραμμή (offensive line). Στο σύγχρονο Αμερικανικό ποδόσφαιρο, ο κουάρτερμπακ θεωρείται συνήθως ο ηγέτης του επιθετικού σχηματισμού και είναι αρμόδιος για την επιλογή του τρόπου επίθεσης (play).
Επισκόπηση
δεξιά|μικρογραφία|225x225εσ|Μάικ Κουίν, πρώην κουόρτερμπακ των Ντάλας Κάουμποϊς, πετά την μπάλα. Στο σύγχρονο Αμερικανικό ποδόσφαιρο, ο κουόρτερμπακ είναι συνήθως ο ηγέτης του επιθετικού σχηματισμού. Ο κουόρτερμπακ έρχεται σε επαφή με τη μπάλα σχεδός σε κάθε επιθετικό παιχνίδι, και οι επιτυχίες ή οι αποτυχίες του μπορεί να έχουν σημαντικές επιπτώσεις για τις τύχες της ομάδας του. Κατά συνέπεια, ο κουόρτερμπακ είναι μία από τις θέσεις σε ομαδικά αθλήματα, που λαμβάνουν τη μεγαλύτερη δόξα, αλλά και την περισσότερη κριτική. Ο κουόρτερμπακ επιλέγει το κάθε επιθετικό παιχνίδι (play) και ενημερώνει σχετικά την ομάδα του. Όταν η ομάδα είναι έτοιμη, ο Κεντρικός (Center) περνάει τη μπάλα στον κουόρτερμπακ (η διαδικασία λέγεται snap). Συνήθως, στα επιθετικά παιχνίδια τρεξίματος (rush plays), ο κουόρτερμπακ δίνει τη μπάλα πίσω, σε έναν εκ των δύο οπισθοφυλάκων, στον χάφ-μπακ (HB ή RB) ή στον φουλ-μπακ (FB). Στα επιθετικά παιχνίδια πάσας (passing plays), ο κουόρτερμπακ είναι σχεδόν πάντα αρμόδιος για να πασάρει τη μπάλα εμπρός, σε έναν από τους ρισίβερς (WR ή TE). Επιπλέον, ο κουόρτερμπακ ενδέχεται να τρέξει ο ίδιος εμπρός με τη μπάλα.
Στο Αμερικανικό Πρωτάθλημα Ποδοσφαίρου (NFL), οι κουόρτερμπακ είναι υποχρεωμένοι να φέρουν στη στολή τους έναν αριθμό μεταξύ 1 και 19.
Παραπομπές
Κατηγορία:Αμερικανικό ποδόσφαιρο
The Garfield Show
Το The Garfield Show είναι μια γαλλο-αμερικανική τηλεοπτική σειρά. Με βάση την αμερικανική ταινία κόμικς Garfield, η σειρά παράγεται από τον δημιουργό του Garfield, τον Τζιμ Ντέιβις σε σκηνοθεσία Μαρκ Εβανιέ, ο οποίος έγραψε επίσης τα περισσότερα από τα επεισόδια της σειράς Garfield and Friends. Στα φωνητικά είναι: Τζούλι Πέιν (Liz) και Γκρεγκ Μπέργκερ (Odie). Ο Φρανκ Γουέλκερ αντικαθιστά τον Λορέντζο Μουζίκ (λόγω του θανάτου του το 2001) ως φωνή του Garfield και ο Ουάλι Γουίνγκερτ αντικαθιστά τον Τομ Χιουτζ (λόγω της συνταξιοδότησής του το ίδιο έτος) με τη φωνή του Jon Arbuckle. Επίσης, επιστρέφει ο Ντέιβιντ Λάντερ, ανακαλύπτοντας τον ρόλο του ως Doc Boy από το προγενέστερο σπέσιαλ A Garfield Christmas Special (1987).
Η σειρά είναι η συνέχεια του Garfield and Friends αλλά βρίσκεται σε ένα διαφορετικό σύμπαν. Ωστόσο, η εκπομπή κάνει μερικές φορές αναφορά στην προηγούμενη. Σε αντίθεση με το προηγούμενο κινούμενο σχέδιο, η Liz θεωρείται πλέον κύριος χαρακτήρας και έχει επίσημη σχέση με τον Jon. Το The Garfield Show αναθεωρεί επίσης την Arlene ως σύντροφος Garfield, όπως στο comic strip, αντικαθιστώντας την Penelope. Παρά το γεγονός ότι είναι κύριος χαρακτήρας, ο πραγματικός ρόλος της στη σειρά είναι σχετικά μικρός.
Το The Garfield Show παρουσιάζει επίσης πολλούς νέους χαρακτήρες που αποτελούν μέρος του κανονικού cast, όπως ο Vito: ένας Ιταλός σεφ, του οποίου η μαγειρική Garfield απολαμβάνει και τον Squeak: ο φίλος του Garfield που ζει στο σπίτι του Jon (αντικαθιστώντας τον Floyd).
Το Garfield Show είναι μια σειρά CGI που άρχισε να δημιουργείται και να αναπτύσσεται το 2007 για να συμπέσει με την 30ή επέτειο της ταινίας.
Μετά την προηγούμενη κινούμενη σειρά του Garfield που έκανε το ντεμπούτο του το 1988, πολλά από τα μέλη του πληρώματος θα επέστρεφαν στην The Garfield Show.
Εξωτερικοί σύνδεσμοι
Κατηγορία:Garfield Κατηγορία:Αμερικανικές τηλεοπτικές σειρές κινουμένων σχεδίων Κατηγορία:Γαλλικές τηλεοπτικές σειρές κινουμένων σχεδίων
Μαυρίκιος της Σαβοΐας
Ο Μαυρίκιος (10 Ιανουαρίου 1593 - 4 Οκτωβρίου 1657) από τον Οίκο της Σαβοΐας ήταν καρδινάλιος, αλλά άφησε τον κλήρο, έγινε πρίγκιπας της Ονέλια και νυμφεύτηκε. Έμενε στο ανάκτορο Σαμπλαί στο Τορίνο και μετά στη βίλα της Βασίλισσας.
Βιογραφία
Ήταν ο τρίτος γιος του Καρόλου-Εμμανουήλ Α΄ δούκα της Σαβοΐας και της Αικατερίνης-Μιχαέλας των Αψβούργων, κόρης του Φιλίππου Β΄ της Ισπανίας. To 1607 στα 14 έτη του έγινε καρδινάλιος και επίσκοπος του Βερσέλι του Πεδεμοντίου. Το 1627 έγινε ηγούμενος στη μονή Αμποντάνς (Αφθονίας), στην Άνω Σαβοΐα της σημερινής Γαλλίας.
Το 1637 απεβίωσε ο πρωτότοκος Βίκτωρ-Αμεδαίος Α΄ δούκας της Σαβοΐας και ο Μαυρίκιος μαζί με τον νεότερο αδελφό του Θωμά-Φραγκίσκο πρίγκιπα του Καρινιάνο διεκδίκησαν την αντιβασιλεία του δουκάτου, έναντι της χήρας Χριστίνας-Μαρίας των Βουρβόνων, την οποία υποστήριξε ο αδελφός της Λουδοβίκος ΙΓ΄. Έτσι έγινε αντιβασίλισσα η Χριστίνα-Μαρία· ο Μαυρίκιος αντιτέθηκε και έφυγε στην Ισπανία, αλλά επέστρεψε αργότερα. Το 1642 άφησε τον κλήρο για να γίνει πρίγκιπας της Ονέλια στη Λιγουρία και το 1648 έγινε και μαρκήσιος του Μπερτζέτσιο.
Η κατοικία του ήταν προέκταση του βασιλικού ανακτόρου του Τορίνο, ώσπου μετακόμισαν στην εξοχική τους κατοικία. Το κτήριο δόθηκε αργότερα στον Βενέδικτο δούκα του Σαμπλαί, αδελφό του Βίκτωρα-Αμεδαίου Γ΄ βασιλιά της Σαρδηνίας και ονομάστηκε ανάκτορο Σαμπλαί, που το άφησε στη σύζυγό του και αυτή στον αδελφό της Κάρολο-Φήλικα βασιλιά της Σαρδηνίας. Μετά έγινε πτέρυγα του βασιλικού ανακτόρου.
Ο Μαυρίκιος ήταν επίσης ο κτήτορας μίας εξοχικής κατοικίας με αμπελώνα στο Τορίνο, που όταν απεβίωσε την άφησε στη σύζυγό του. Η κατοικία τότε ονομαζόταν βίλα ντι Μαντάμα. Η σύζυγός του Λουίζα-Χριστίνα την άφησε στη μικρανιψιά της Άννα-Μαρία της Ορλεάνης, σύζυγο του Βίκτορα-Αμεδαίου Β΄ βασιλιά της Σαρδηνίας (και μικρανιψιού του Μαυρίκιου). Από τότε η κατοικία ονομάστηκε βίλα της Βασίλισσας.
Οικογένεια
Το 1642 νυμφεύτηκε στο Τορίνο την ανιψιά του Λουίζα-Χριστίνα της Σαβοΐας, κόρη του αδελφού του Βίκτωρος-Αμεδαίου Α΄.
Πηγές
Κατηγορία:Οίκος της Σαβοΐας
Ηθική της φροντίδας
Η ηθική της φροντίδας είναι μια κανονιστική ηθική θεωρία που υποστηρίζει ότι η ηθική δράση επικεντρώνεται στις διαπροσωπικές σχέσεις και τη φροντίδα ή την καλοσύνη ως αρετή. Αποτελείται από ένα σύμπλεγμα κανονιστικών ηθικών αρχών που αναπτύχθηκαν από φεμινίστριες στο δεύτερο μισό του εικοστού αιώνα. Ενώ οι συνεπειοκρατικές και δεοντολογικές ηθικές θεωρίες δίνουν έμφαση στα γενικευμένα πρότυπα και την αμεροληψία, η δεοντολογία της φροντίδας υπογραμμίζει τη σημασία των σχέσεων μεταξύ των ατόμων. Η ηθική αυτή θεωρία διακρίνεται από άλλες μεταξύ άλλων λόγω της διαφοράς των ερωτημάτων που θέτει: "τι είναι δίκαιο;" έναντι "ποια είναι η ορθότερη ανταπόκριση;". Η Κάρολ Γκίλιγκαν, η οποία θεωρείται η πρώτη θεωρητικός της ηθικής της φροντίδας, επέκρινε την εφαρμογή των γενικευμένων προτύπων ως "ηθικά προβληματική, καθώς γεννά ηθική τύφλωση ή αδιαφορία".
Μερικές βασικές παραδοχές της θεωρίας είναι οι ακόλουθες:
Παραπομπές
Κατηγορία:Έννοιες στην Ηθική Κατηγορία:Φεμινιστική φιλοσοφία Κατηγορία:Κανονιστική ηθική
Ραλφ Μόρτιμερ
Ο Ραλφ Μόρτιμερ (πριν το 1198 - 6 Αυγούστου 1246) ήταν δεύτερος γιος του Ρότζερ Μόρτιμερ του Γουίγκμορ και της Ισαβέλλας των Φερρέρ του κάστρου του Γουίγκμορ στο Χερεφορντσάιρ. Διαδέχθηκε τον μεγαλύτερο αδελφό του Ούγο πριν τις 23 Νοεμβρίου 1227 και έκτισε τα κάστρα του Κέφνλις και του Κνούκλας (1240). Με την σύζυγο του Γζυλάντους Ντου (1230) κόρη του Λιουέλιν Δε Γκρέιτ απέκτησε :
Πηγές
Κατηγορία:Οικογένεια Μόρτιμερ
Κατσούνι Κυθήρων
Το Κατσούνι είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 30 κατοίκους.
Παραπομπές
Κατηγορία:Δήμος Κυθήρων Κατηγορία:Χωριά των Κυθήρων
1145 Ρομπελμόντ
Η Ρομπελμόντ (Robelmonte) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,085. Ανακαλύφθηκε το 1929 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου.
Φυσικά χαρακτηριστικά
Η μέση διάμετρος της Ρομπελμόντ εκτιμάται σε 23,25 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1186. Η Ρομπελμόντ περιστρέφεται γύρω από τον εαυτό της πιθανώς μία φορά κάθε 21 ώρες περίπου (Behrend 2010).
Εξωτερικοί σύνδεσμοι
Ρομπελμοντ
Αγνή του Πουατιέ
Γάμος με τον Ερρίκο Γ΄
Η Αγνή του Πουατιέ παντρεύτηκε τον Νοέμβριο του 1043 στον δεύτερο γάμο του τον αυτοκράτορα Ερρίκο Γ΄ στα αυτοκρατορικά ανάκτορα του Ίνγκελχαϊμ. Η πρώτη σύζυγος του Ερρίκου Γ΄ Γκουνχίλντα της Δανίας είχε πεθάνει από Ελονοσία (1038). Ο γάμος εξασφάλισε την συμμαχία ανάμεσα στην Αγία Ρωμαϊκή Αυτοκρατορία με τους γείτονες στην δύση. Ο βασιλιάς Ερρίκος βελτίωσε στενά τις σχέσεις του με το Βασίλειο της Γαλλίας και την εξουσία του στο Δουκάτο της Βουργουνδίας. Η Αγνή και ο σύζυγος της ήταν αρκετά ευσεβείς βασιλείς, η οικογένεια της ίδρυσε το Αββαείο του Κλυνύ, ο ηγούμενος Ούγος ο Μέγας έγινε ο νονός του γιου τους Ερρίκου Δ΄.
Τα παιδιά τους ήταν :
Αντιβασιλεία
Με τον θάνατο του συζύγου της (5 Οκτωβρίου 1056) η Αγνή διετέλεσε αντιβασίλισσα και κηδεμόνας του ανήλικου γιου της Ερρίκου Δ΄. Ο Ερρίκος Γ΄ εξασφάλισε στο νεκροκρέβατο του την εκλογή του γιου του σαν βασιλιά των Ρωμαίων. Την Αγνή βοήθησαν στο έργο της ο Ούγος του Κλυνύ και ο Πάπας Βίκτωρ Β΄ που ήταν επίσης επίσκοπος του Άιχστετ, προσπάθησε να συνεχίσει την πολιτική του συζύγου της και να ενισχύσει τις εξουσίες της Οικογένειας των Σαλίων. Παρά το γεγονός ότι είχε συγγένεια με τους βασιλείς της Ιταλίας και της Βουργουνδίας η ηγεμονία της ήταν αμφιλεγόμενη. Παρέδωσε τρία Γερμανικά δουκάτα για να δημιουργήσει συμμαχίες, τα Χριστούγεννα του 1056 ο Κορράδος Γ΄ της Καρινθίας μέλος του Οίκου των Ετσονιδών και ανεψιός του Έτσο της Λοθαριγγίας δέχτηκε το Δουκάτο της Καρινθίας. Την επόμενη χρονιά ο Ροδόλφος του Ράινφελντεν παρέλαβε την Σουαβία, διορίστηκε κυβερνήτης στην Βουργουνδία και του έδωσε το χέρι της κόρης της Ματθίλδης. Ο Ερρίκος Γ΄ είχε υποσχεθεί το Δουκάτο της Σουαβίας στον Βερθόλδος Α΄ του Τσέρινγκεν, όταν πέθανε ο Κορράδος (1061) αποζημιώθηκε με την Καρινθία. Την εποχή εκείνη οι Γερμανικές δυνάμεις έκαναν επέμβαση στον εμφύλιο πόλεμο που είχε ξεσπάσει στην Ουγγαρία ανάμεσα στον Ανδρέα Α΄ της Ουγγαρίας και τον Μπέλα Α΄ της Ουγγαρίας, η Αγνή παραχώρησε το Δουκάτο της Βαυαρίας στον Όθων του Νόρτχαϊμ. Στην Ουγγαρία βοήθησε τελικά να ανέβει στον θρόνο ο γιος του Ανδρέα Σολομών της Ουγγαρίας που θα γίνει αργότερα σκληρός αντίπαλος για τον γιο της Ερρίκο Δ΄.
Σύγκρουση με την εκκλησία
Η Αγνή σαν οπαδός των Μεταρρυθμίσεων του Κλυνύ αντιτάχθηκε στις παπικές κινήσεις και υποστήριξε τους αντιπάλους του. Η κατάσταση επιδεινώθηκε όταν πέθανε ο πάπας Βίκτωρ Β΄ (1057), ο διάδοχος του Πάπας Στέφανος Θ΄ δεν μπορούσε να αναλάβει την εξουσία στην Ρώμη επειδή η αριστοκρατία εξέλεξε έναν Αντίπαπα τον Βενέδικτο Ι΄. Ο Στέφανος Θ΄ έστειλε στην Αγνή δυο απεσταλμένους στην Αγνή για να πετύχει αναγνώριση, ήταν ο Χίλντεμπραντ της Σοβάνα μελλοντικός Πάπας Γρηγόριος Ζ΄ και ο Άνσελμος της Λούκκα μελλοντικός Πάπας Αλέξανδρος Β΄. Ο Στέφανος πέθανε πριν επιστρέψουν και η Αγνή διέταξε να εκθρονίσουν τον Αντίπαπα, τοποθέτησε νέο πάπα τον αρχιεπίσκοπο της Φλωρεντίας ως Πάπας Νικόλαος Β΄. Ο Νικόλαος ήρθε γρήγορα σε σύγκρουση με την αυτοκράτειρα, το Πάσχα του 1059 εξέδωσε παπική βούλα που όριζε μοναδικούς εκλέκτορες του πάπα τους Καρδιναλίους κάτι έντονα προσβλητικό για τον αυτοκράτορα. Όταν εξελέγη νέος πάπας ο Αλέξανδρος Β΄ (30 Σεπτεμβρίου 1061) η Αγνή αρνήθηκε να τον αναγνωρίσει και τον αντικατάστησε με τον αντίπαπα Ονώριο Β΄, δημιουργήθηκε ένα Σχίσμα που διατηρήθηκε μέχρι την Πεντηκοστή του 1064. Οι αυτοκρατορικοί εκλέκτορες δεν μπόρεσαν να προστατευτούν από την "Ρωμαική Κουρία", η Αγνή αποσύρθηκε από την πολιτική αφήνοντας την αντιβασιλεία στον επίσκοπο Ερρίκο Β΄ του Άουγκσμπουργκ.
Ο επίσκοπος Ερρίκος δεν έγινε αποδεκτός από τον Γερμανικό κλήρο, όπως περιγράφει ο χρονικογράφος Λάμπερτ του Χέρσφελντ κυκλοφορούσαν πολλές φήμες ότι είχε στενές σχέσεις με την Αυτοκράτειρα. Το γεγονός ότι ο νεαρός Ερρίκος έδινε ψηλά αξιώματα σε λαϊκούς εξόργισε την Γερμανική αριστοκρατία και τους πρίγκιπες. Ακολούθησε το "Κίνημα του Κάιζερσβερθ" στο οποίο ο Άννο Β΄ της Κολωνίας και ο Όθων του Νόρτχαϊμ παγίδευσαν και συνέλαβαν τον μικρό Ερρίκο Δ΄ σε ένα πλοίο, η προσπάθεια του να αποδράσει απέτυχε και μετά βίας γλύτωσε την ζωή του. Η Αγνή καθαιρέθηκε από την αντιβασιλεία, την αντικατέστησαν ο Ζίγκφριντ και ο Αδαλβέρτος της Βρέμης. Μετά την εκθρόνιση της η Αγνή αποσύρθηκε στο "Αβαείο της Φρουτουαρία", όταν ενηλικιώθηκε ο Ερρίκος Δ΄ μετέβη στην Ρώμη, την άφιξη της κατέγραψε ο (1007 - 1072). Η Αγνή έκανε έντονες προσπάθειες να κλείσει ειρήνη ο γιος της με τον πάπα. Πέθανε στην Ρώμη (14 Δεκεμβρίου 1077) και τάφηκε στην Βασιλική του Αγίου Πέτρου. Η Αγνή του Πουατιέ ήταν σημαντική φυσιογνωμία στο έργο της Τζούντι Σικάγο Το Δείπνο, το όνομα της είναι ένα από τα 999 γυναικεία ονόματα που καταγράφονται στα 39 σερβίτσια.
Εξωτερικοί σύνδεσμοι
Κατηγορία:Οίκος του Πουατιέ Κατηγορία:Βασίλισσες της Ιταλίας Κατηγορία:Αυτοκράτειρες της Αγίας Ρωμαϊκής Αυτοκρατορίας
Εκλογές στην Πολωνία
Στην Πολωνία διεξάγονται εκλογές για πρόεδρο και για βουλή. Το πολίτευμα της χώρας είναι Ημιπροεδρική Δημοκρατία. Το διθάλαμο κοινοβούλιο αποτελείται από τη Δίαιτα (Sejm) και τη Γερουσία (Senat)). Η Δίαιτα, που αποτελείται από 460 μέλη, και η Γερουσία με 100 μέλη, τα οποία εκλέγονται με καθολική ψηφοφορία για τέσσερα χρόνια. Προεδρικές εκλογές διεξήχθησαν πρόωρα το 2010, μετά τον απροσδόκητο θάνατο σε αεροπορικό δυστύχημα του προέδρου Λεχ Κατσίνσκι. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Προεδρικές εκλογές διεξήχθησαν πρόωρα το 2010, μετά τον απροσδόκητο θάνατο σε αεροπορικό δυστύχημα του προέδρου Λεχ Κατσίνσκι.
2015
Οι τελευταίες προεδρικές εκλογές διεξήχθησαν τον Μάιο του 2015 σε 2 γύρους. Νικητής των εκλογών αναδείχθηκε στον 2ο γύρο ο συντηρητικός δικηγόρος Αντρέι Ντούντα με ποσοστό 51,55% έναντι 48,45% για τον απερχόμενο πρόεδρο της Κεντροδεξιάς, Μπρόνισλαβ Κομορόφσκι.
2010
Στον πρώτο γύρο των προεδρικών εκλογών, ο οποίος διενεργήθηκε στις 20 Ιουνίου 2010, έλαβαν μέρος συνολικά 10 υποψήφιοι. Προηγήθηκε ο Μπρόνισλαβ Κομορόφσκι της Πλατφόρμας του Πολίτη, με 41,5%, με τον αντίπαλό του Γιάροσλαβ Καζίνσκι από το κόμμα Νόμος και Δικαιοσύνη, να έρχεται δεύτερος με ποσοστό 36,5%. Στον δεύτερο γύρο στις 4 Ιουλίου επικράτησε ο ο Κομορόφσκι -σύμμαχος του πρωθυπουργού Ντόναλντ Τουσκ- με ποσοστό 53,01% έναντι 46,99% του Καζίνσκι.
! style="text-align:left; background:#e9e9e9; vertical-align:top;" rowspan="2"|Υποψήφιοι – Κόμματα ! style="text-align:left; background:#e9e9e9; vertical-align:top;" colspan="2"|1ος γύρος ! style="text-align:left; background:#e9e9e9; vertical-align:top;" colspan="2"|2ος γύρος ! style="background:#e9e9e9; text-align:center;"|Ψήφοι ! style="background:#e9e9e9; text-align:right;"|% ! style="background:#e9e9e9; text-align:center;"|Ψήφοι ! style="background:#e9e9e9; text-align:right;"|%
2007
'''Εθνοσυνέλευση, 21 Οκτωβρίου 2007 !rowspan=2 colspan=2|Κόμματα ||colspan=4|Δίαιτα (Sejm) ||colspan=2|Γερουσία !width=75|Ψήφοι ||width=30|% ||width=30|Έδρες ||width=30|+/– ||width=30|Έδρες ||width=30|+/–
! width="5" bgcolor="#3366CC"|
! width="5" bgcolor="#FF0000"|
! width="5" bgcolor="#CC6600"|
! width="5" bgcolor="#000000"|
! width="5" bgcolor="#CC0000"|
! width="5" bgcolor="#ff00aa"|
! width="5" bgcolor="#bb00ff"|
! width="5" bgcolor="#ff9900"|
! width="5" bgcolor="#ffffff"|
2011
Βουλευτικές εκλογές διεξήχθησαν στις 9 Οκτωβρίου 2011 για την πλήρη ανανέωση της Γερουσίας και της Κάτω Βουλής. Το κόμμα Πολιτική Πλατφόρμα (PO) κέρδισε την αυτοδυναμία και ο Ντόναλντ Τουσκ έγινε ο πρώτος πρωθυπουργός της Πολωνίας που εξελέγη για δεύτερη συνεχή φορά από το 1989, όταν έπεσε ο κομμουνισμός. Έπειτα από κοινή συμφωνία, συνεχίστηκε η κυβέρνηση συνασπισμού από το κόμμα PO και το Κόμμα του Πολωνικού Λαού (PSL). Αποτελέσματα πολωνικών εκλογών 2011 !rowspan=2 colspan=2|Κόμματα||colspan=5|Sejm ||colspan=3|Γερουσία !width=75|Ψήφοι ||width=30|p.r.%(*)||width=30|% ||width=30|Έδρες ||width=30|+/– ||width=30|Βουλευτές %/ ψήφοι %||width=30|Έδρες||width=30|+/–
! width="5" style="background-color:blue"|
! width="5" style="background-color:orange"|
! width="5" style="background-color:green"|
! width="5" style="background-color:red"| ! width="5" style="background-color:lilac"|
! width="5" style="background-color:light blue"|
! width="5" style="background-color:maroon"|
!
! width="5" style="background-color:"|
! width="5" style="background-color:#ff9900"|
! width="5" style="background-color:white"|
! width="5" style="background-color:#ffffff"| ! style="text-align:left;" |Σύνολο ||14.369.503 || || ||460 || ||||100 || †Το PjN δεν υφίστατο στις προηγούμενες εκλογές, όμως είχε 15 έδρες στη Sejm και 1 έδρα στη Γερουσία όταν διαλύθηκε η προηγούμενη κυβέρνηση.
2015
Οι πιο πρόσφατες βουλευτικές εκλογές διεξήχθησαν στις 25 Οκτωβρίου 2015 και το ευρωσκεπτικιστικό κόμμα Νόμος και Δικαιοσύνη κέρδισε ισχυρή κοινοβουλευτική πλειοψηφία.
Στο δημοψήφισμα που διεξήχθη στις 6 Σεπτεμβρίου 2015, οι πολίτες ερωτήθηκαν για την έγκριση ή μη της εισαγωγής των μονοεδρικών εκλογικών περιφερειών για τις εκλογές της Sejm, για τη διατήρηση της κρατικής χρηματοδότησης στα πολιτικά κόμματα και για την εισαγωγή ειδικής ρύθμισης που ευνοεί τους φορολογουμένους σε περιπτώσεις διαφωνιών αναφορικά με τον φορολογικό νόμο. Τα δημοψηφίσματα αποφασίστηκαν με διάταγμα του απερχόμενου προέδρου Μπρόνισλαβ Κομορόφσκι. Η συμμετοχή ήταν μόλις 7,80%, πολύ κάτω από το όριο του 50% που απαιτείτο προκειμένου τα αποτελέσματα του δημοψηφίσματος να είναι δεσμευτικά από το νόμο.
Μέλισσα Καβάλας
Μέχρι την ανταλλαγή πληθυσμών το 1923, κατοικούνταν από μουσουλμάνους, ενώ μετά την ανταλλαγή πληθυσμών, στη Μέλισσα εγκαταστάθηκαν 62 οικογένειες προσφύγων. Ο πολιούχος του χωριού είναι ο άγιος Δημήτριος.
Παραπομπές
Κατηγορία:Δήμος Παγγαίου Κατηγορία:Χωριά του νομού Καβάλας
Κάτω Χώρα Κυθήρων
Η Κάτω Χώρα είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 23 κατοίκους.
Παραπομπές
Κατηγορία:Δήμος Κυθήρων Κατηγορία:Χωριά των Κυθήρων
1146 Μπιαρμία
Η Μπιαρμία (Biarmia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,856. Ανακαλύφθηκε το 1929 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από τη θρυλική χώρα Μπιάρμλαντ κάπου στη βόρεια Ρωσία, κοντά στη Φινλανδία.
Φυσικά χαρακτηριστικά
Η μέση διάμετρος της Μπιαρμίας εκτιμάται σε 31,14 χιλιόμετρα. Ο φασματικός τύπος της είναι X, ενώ το γεωμετρικό άλβεδό της είναι 0,2190. Η Μπιαρμία περιστρέφεται γύρω από τον εαυτό της μία φορά κάθε 5 ώρες και 28 λεπτά.
Εξωτερικοί σύνδεσμοι
Μπιαρμια
Άνγκελα Γκόσοβ
Η Άνγκελα Νάταλι Γκόσοβ (Angela Nathalie Gossow, γεννημένη στις 5 Νοεμβρίου 1974) είναι Γερμανίδα τραγουδίστρια, γνωστότερη ως η πρώην τραγουδίστρια του σουηδικού μελωδικού death metal συγκροτήματος Arch Enemy. Τα προηγούμενα συγκροτήματα στα οποία συμμετείχε περιλαμβάνουν τους Asmodina και τους Mistress.
Μουσική καριέρα
Η Γκόσοβ είναι μία από τις λίγες πρώτες γυναίκες που εμφανίστηκαν ως τραγουδίστριες του death metal. Είναι μεσόφωνος. Επηρεάστηκε κυρίως από τον Τζεφ Γουόκερ του συγκροτήματος Carcass, τον Ντέιβιντ Βίνσεντ των Morbid Angel, τον Τσακ Μπίλι των Testament, τον Τζον Τάρντι των Obituary, τον Τσακ Σάλντινερ των Death, τον Ντέιβ Μαστέιν των Megadeth και τον Ρομπ Χάλφορντ των Judas Priest.
Arch Enemy
Η Γκόσοβ έγινε μέλος των Arch Enemy τον Νοέμβριο του 2000, μετά την απουσία του τραγουδιστή Γιόχαν Λίιβα. Είχε πάρει προηγουμένως συνέντευξη από τον κιθαρίστα Μάικλ Έιμοτ για ένα γερμανικό διαδικτυακό περιοδικό. Καθώς έπαιρνε συνέντευξη από τον Έιμοτ, η Γκόσοβ χαρακτήρισε τη συνέντευξη ως βίντεο "κακής ποιότητας" που δείχνει μια παράσταση σε ένα κλαμπ. Ο Έιμοτ προχώρησε στην ηχογράφηση του Wages of Sin με τους Arch Enemy.
Κατά τη διάρκεια της παραμονής μιας περιοδείας του 2002, η Γκόσοβ διαγνώστηκε. Ωστόσο, μετά από κάποια φωνητική θεραπεία, κατάφερε να αποκαταστήσει τη φωνή της και άρχισε να παρακολουθεί μαθήματα πιάνου και φωνής από τη διάσημη προπονήτρια Μελίσα Κρος. Συνεχίζει να εργάζεται στενά μαζί της.
Στις 17 Μαρτίου 2014, ανακοινώθηκε ότι η Γκόσοβ παραιτήθηκε από τραγουδίστρια με τους Arch Enemy για να βρει άλλα ενδιαφέροντα και να περάσει περισσότερο χρόνο με την οικογένειά της. Η Γκόσοβ πρότεινε την Αλίσα Γουάιτ-Γκλουζ από το καναδικό μέταλ συγκρότημα The Agonist ως αντικαταστάτριά της.
Διευθυντική καριέρα
Εκτός από τη συμμετοχή της στους Arch Enemy, η Γκόσοβ είναι επίσης μέλος των συγκροτημάτων Spiritual Beggars, Amaranthe και Obscura. Τραγουδούσε στο σινγκλ των Amaranthe του 2020, "Do or Die" και εμφανίστηκε στο μουσικό βίντεο του τραγουδιού.
Άλλη δουλειά
Η Γκόσοβ τραγουδάει καθώς παίζει τον ρόλο του χαρακτήρα Lavona Succuboso στην τηλεοπτική εκπομπή κινουμένων σχεδίων Metalocalypse. Σύμφωνα με μια συνέντευξη στο Musiikki TV στο Φεστιβάλ του Φρόστμπαϊτ του 2009, η Γκόσοβ τραγουδούσε στο άλμπουμ των Astarte Demonized, στο τραγούδι "Black at Heart".
Η Γκόσοβ συμμετείχε στη 2η κυκλοφορία του DVD της Μελίσα Κρος The Zen of Screaming 2 που κυκλοφόρησε από τη Μελίσα Κρος. Εκτός από τα εξώφυλλα πολλών κορυφαίων περιοδικών, ψηφίστηκε και ως η «καλύτερη τραγουδίστρια» στα βραβεία περιοδικών του Burrn! το 2002.
Η Γκόσοβ ενδιαφέρθηκε πρόσφατα για την έναρξη ενός νέου εξτρίμ μέταλ έργου το 2018 μετά τον κύκλο περιοδειών των Arch Enemy για το Will to Power, δηλώνοντας «Ναι, θέλω να κάνω ένα νέο εξτρίμ μέταλ έργο, αλλά αυτό θα συμβεί μετά τη συμμετοχή στους Arch Enemy και τη συνεργασία με την Αλίσα [Γουάιτ-Γκλουζ] και θα ολοκληρωθεί. Υποθέτω ότι αυτό θα έγινε το 2018, όταν ολοκληρώσαμε την πρώτη σειρά περιοδειών και όλα τα υπόλοιπα. Θα το κάνω όταν έρθει η ώρα."
Προσωπική ζωή και πεποιθήσεις
Η Άνγκελα Γκόσοβ είναι ειλικρινής όταν λέει τις απόψεις της. Είναι άθεη και πολιτικά θεωρεί τον εαυτό της φιλελεύθερη-πράσινη αναρχική, αλλά ψηφίζει «για να βεβαιωθεί ότι η δεξιά δεν θα πάρει την ψήφο της». Η Γκόσοβ υποστηρίζει την αυστηρή χορτοφαγία για λόγους υγείας, ηθικής και περιβαλλοντικής.
Εξωτερικοί σύνδεσμοι
Κατηγορία:Γερμανίδες τραγουδίστριες
Ζήσε και άσε τους άλλους να πεθάνουν (ταινία)
Το Ζήσε και άσε τους άλλους να πεθάνουν είναι μια κατασκοπευτική ταινία του 1973. Ήταν η όγδοη ταινία της σειράς Τζέιμς Μποντ από την Eon Productions και η πρώτη στην οποία πρωταγωνιστούσε ο Ρότζερ Μουρ ως ο φανταστικός πράκτορας της MI6 Τζέιμς Μποντ. Σκηνοθέτης της ταινίας ήταν ο Γκάι Χάμιλτον και παραγωγοί ο Άλμπερτ Ρ. Μπρόκολι και ο Χάρι Σάλτζμαν, ενώ ο Τομ Μάνκιεβιτς έγραψε το σενάριο. Αν και οι παραγωγοί είχαν προσεγγίσει τον Σον Κόνερι για να επιστρέψει μετά το Τα διαμάντια είναι παντοτινά (1971), εκείνος αρνήθηκε και επιστρατεύθηκε ο Ρότζερ Μουρ για τον πρωταγωνιστικό ρόλο.
Η ταινία βασίζεται στο ομώνυμο μυθιστόρημα (1954) του Ίαν Φλέμινγκ. Η ιστορία περιλαμβάνει έναν βαρόνο των ναρκωτικών από το Χάρλεμ, γνωστό ως κύριος Μπιγκ, ο οποίος σχεδιάζει να διανείμει δύο τόνους ηρωίνης δωρεάν για να θέσει εκτός λειτουργίας ανταγωνιστές βαρόνους ναρκωτικών και στη συνέχεια να γίνει μονοπωλιακός προμηθευτής. Στην πορεία αποκαλύπτεται ότι ο κύριος Μπιγκ είναι το alter ego του δρος Κανάνγκα, ενός διεφθαρμένου δικτάτορα της Καραϊβικής, ο οποίος κυβερνά ένα φανταστικό νησί όπου καλλιεργούνται κρυφά οποιούχες παπαρούνες. Ο Μποντ ερευνά τους θανάτους τριών Βρετανών πρακτόρων που τον οδηγούν στον Κανάνγκα και σύντομα παγιδεύεται σε έναν κόσμο με γκάνγκστερ και βουντού καθώς προσπαθεί να σταματήσει το σχέδιο του βαρόνου των ναρκωτικών.
Το Ζήσε και άσε τους άλλους να πεθάνουν κυκλοφόρησε στο απόγειο της εποχής του blaxploitation και περιέχει πολλά αρχέτυπα και κλισέ. Η πλοκή του ξεφεύγει από τις προηγούμενες ταινίες Τζέιμς Μποντ με μεγαλομανείς κακούς και εστιάζει στη διακίνηση ναρκωτικών, ένα συχνό θέμα ταινιών της περιόδου. Εκτυλίσσεται σε αφροαμερικανικά πολιτιστικά κέντρα, όπως το Χάρλεμ και η Νέα Ορλεάνη, καθώς και στα νησιά της Καραϊβικής. Είναι επίσης η πρώτη ταινία του Τζέιμς Μποντ στην οποία μια Αφροαμερικανίδα συνδέεται ερωτικά με τον 007.
Η ταινία σημείωσε επιτυχία στο box office και έλαβε γενικά θετικές κριτικές. Το τραγούδι του τίτλου της, που γράφτηκε από τους Πολ και Λίντα Μακάρτνεϊ και ερμηνεύτηκε από την μπάντα τους, τους Wings, ήταν επίσης υποψήφιο για το Όσκαρ Καλύτερου Πρωτότυπου Τραγουδιού.
Πλοκή
Τρεις πράκτορες της MI6 σκοτώνονται κάτω από μυστηριώδεις συνθήκες μέσα σε 24 ώρες στα κεντρικά γραφεία των Ηνωμένων Εθνών στη Νέα Υόρκη, στη Νέα Ορλεάνη και στο κρατίδιο Σαν Μονίκ της Καραϊβικής, ενώ παρακολουθούν τις επιχειρήσεις του δικτάτορα του νησιού, δρα Κανάνγκα. Ο Τζέιμς Μποντ, πράκτορας 007, στέλνεται στη Νέα Υόρκη για έρευνα. Ο Κανάνγκα βρίσκεται επίσης στη Νέα Υόρκη, όπου επισκέπτεται τα Ηνωμένα Έθνη. Μετά την άφιξη του Μποντ, ο οδηγός του, ενώ οδηγούσε το αυτοκίνητο, σκοτώνεται με βλήμα από τον Γουίσπερ, έναν από τους άντρες του Κανάνγκα, ενώ πηγαίνει τον Μποντ στον Φέλιξ Λάιτερ της CIA. Ο Μποντ παραλίγο να σκοτωθεί στο τροχαίο ατύχημα που ακολουθεί.
Η πινακίδα του δολοφόνου οδηγεί τον Μποντ στο Χάρλεμ όπου συναντά τον κύριο Μπιγκ, έναν αρχιμαφιόζο που διευθύνει μια αλυσίδα εστιατορίων σε όλες τις Ηνωμένες Πολιτείες, αλλά αυτός και η CIA δεν καταλαβαίνουν γιατί ο πιο ισχυρός μαύρος γκάνγκστερ στη Νέα Υόρκη συνεργάζεται με τον ηγέτη μιας ασήμαντης νησιωτικής χώρας. Ο Μποντ συναντά τη Σολιτέρ, μια όμορφη αναγνώστρια ταρό που μπορεί να δει τόσο το μέλλον όσο και τα μακρινά γεγονότα στο παρόν. Ο κύριος Μπιγκ απαιτεί από τους μπράβους του να σκοτώσουν τον Μποντ, αλλά ο Μποντ τους εξουσιάζει και δραπετεύει με τη βοήθεια του πράκτορα της CIA Στράτερ. Ο Μποντ πηγαίνει με πτήση στο Σαν Μονίκ, όπου γνωρίζει τη Ρόζι Κάρβερ, τοπική πράκτορα της CIA. Όταν ο Μποντ υποπτεύεται ότι η Ρόζι είναι διπλή πράκτορας του Κανάνγκα, η Ρόζι προσπαθεί να δραπετεύσει, αλλά σκοτώνεται από τον Κανάνγκα. Στη συνέχεια, ο Μποντ χρησιμοποιεί μια τράπουλα με κάρτες ταρό που περιλαμβάνουν μόνο το χαρτί "Οι εραστές" για να ξεγελάσει τη Σολιτέρ ώστε να πιστέψει ότι η μοίρα τους θέλει ενωμένους. Έχοντας χάσει την παρθενία της και ως εκ τούτου την ικανότητά της να βλέπει το μέλλον, η Σολιτέρ συνειδητοποιεί ότι ο Κανάνγκα θα τη σκοτώσει, οπότε συμφωνεί να συνεργαστεί με τον Μποντ.
Ο Μποντ και η Σολιτέρ δραπετεύουν με βάρκα και πηγαίνουν στη Νέα Ορλεάνη. Εκεί, ο Μποντ αιχμαλωτίζεται από τον κύριο Μπιγκ, ο οποίος αφαιρεί το προσωπείο του και αποκαλύπτει ότι είναι ο Κανάνγκα. Παράγει ηρωίνη και προστατεύει τα χωράφια με παπαρούνες, εκμεταλλευόμενος τον φόβο των ντόπιων για τον βουντού ιερέα Σαμέντι. Ως κύριος Μπιγκ, ο Κανάνγκα σχεδιάζει να μοιράσει δωρεάν την ηρωίνη στα εστιατόριά του, κάτι που θα αυξήσει τον αριθμό των εξαρτημένων. Σκοπεύει να χρεοκοπήσει τους άλλους εμπόρους ναρκωτικών με το δώρο του και στη συνέχεια να αυξήσεις τις υψηλές τιμές της ηρωίνης για να επωφεληθεί από τις τεράστιες εξαρτήσεις από τα ναρκωτικά που θα έχει καλλιεργήσει.
Θυμωμένος με τη Σολιτέρ επειδή έκανε σεξ με τον Μποντ χάνοντας την ικανότητά της να διαβάζει τις κάρτες ταρό, ο Κανάνγκα παραδίδει την Πασιέντζα στον Σαμέντι για να θυσιαστεί. Οι μπράβοι του Κανάνγκα αφήνουν τον Μποντ για να τον φάνε οι κροκόδειλοι στο αγρόκτημά του στον Βαθύ Νότου. Ο Μποντ ξεφεύγει πατώντας πάνω στις πλάτες των ζώων μέχρι να βγει στην όχθη. Αφού πυρπολεί το εργαστήριο ναρκωτικών, κλέβει ένα ταχύπλοο και δραπετεύει, καταδιωκόμενος από τους άνδρες του Κανάνγκα υπό την εντολή του Άνταμ καθώς και από τον σερίφη Πέπερ και την πολιτειακή αστυνομία της Λουιζιάνα. Οι περισσότεροι διώκτες του ναυαγούν ή μένουν πίσω και ο Άνταμ σκοτώνεται σε συντριβή με βάρκα από τον Μποντ.
Ο Μποντ πηγαίνει στο Σαν Μονίκ και στήνει εκρηκτικά σε όλα τα χωράφια με τις παπαρούνες. Σώζει τη Σολιτέρ από τη θυσία βουντού και ρίχνει τον Σαμέντι σε ένα φέρετρο με δηλητηριώδη φίδια. Ο Μποντ και η Σολιτέρ δραπετεύουν στο υπόγειο κρησφύγετο του Κανάνγκα. Ο Κανάνγκα τους συλλαμβάνει και τους δύο και τους κατεβάζει σε μια δεξαμενή με καρχαρίες. Ωστόσο, ο Μποντ δραπετεύει και αναγκάζει τον Κανάνγκα να καταπιεί ένα σφαιρίδιο συμπιεσμένου αερίου, κάνοντας το σώμα του να φουσκώσει και να εκραγεί.
Ο Λάιτερ βάζει τον Μποντ και τη Σολιτέρ σε ένα τρένο που φεύγει από τη χώρα. Ένας από τους μπράβους επιβιβάζεται κρυφά και προσπαθεί να σκοτώσει τον Μποντ, αλλά ο Μποντ κόβει τα καλώδια του προσθετικού του βραχίονα και τον πετάει έξω από το παράθυρο. Καθώς η ταινία τελειώνει, αποκαλύπτεται ότι ο Σαμέντι είναι κρυμμένος στο μπροστινό μέρος του τρένου.
Σενάριο
Κατά τα γυρίσματα του Τα διαμάντια είναι παντοτινά, το Ζήσε και άσε τους άλλους να πεθάνουν επιλέχθηκε ως το επόμενο μυθιστόρημα του Ίαν Φλέμινγκ που θα διασκευαζόταν.
Ο Γκάι Χάμιλτον επιλέχθηκε ξανά για να σκηνοθετήσει και, καθώς ήταν λάτρης της τζαζ, ο Μάνκιεβιτς του πρότεινε να κινηματογραφήσει στη Νέα Ορλεάνη. Ο Χάμιλτον δεν ήθελε να χρησιμοποιήσει τη Λιπαρή Τρίτη αφού το Τζέιμς Μποντ, πράκτωρ 007: επίχειρηση κεραυνός (1965) παρουσίαζε το Junkanoo, μια παρόμοια γιορτή, έτσι μετά από περισσότερες συζητήσεις με τον συγγραφέα αποφάσισε να χρησιμοποιήσει δύο γνωστά χαρακτηριστικά της πόλης, τις κηδείες τζαζ και τα κανάλια.
Ενώ έψαχνε για επιπλέον τοποθεσίες στην Τζαμάικα, το πλήρωμα ανακάλυψε μια φάρμα κροκοδείλων που ανήκε στον Ρος Κανάνγκα, αφού πέρασε μια πινακίδα που προειδοποιούσε ότι «οι καταπατητές θα τρώγονται». Η φάρμα μπήκε στο σενάριο και επίσης ενέπνευσε τον σεναριογράφο να ονομάσει τον κακό της ταινίας από Κανάνγκα.
Ηθοποιοί
Ο Μπρόκολι και ο Σάλτζμαν προσπάθησαν να πείσουν τον Σον Κόνερι να επιστρέψει ως Τζέιμς Μποντ, αλλά εκείνος αρνήθηκε. Την ίδια περίοδο, η United Artists σκεφτόταν για τον ρόλο τους Στιβ ΜακΚουίν και Πωλ Νιούμαν. Ο Χάμιλτον συνέστησε και τον Μπαρτ Ρέινολντς αφού τον είχε παρακολουθήσει στην τηλεόραση. Στη συνέχεια ο Μπρόκολι πλησίασε τον Ρέινολντς για τον ρόλο, αλλά ο Ρέινολντς θεώρησε ότι τον Μποντ έπρεπε να υποδυθεί Βρετανός ηθοποιός και απέρριψε την προσφορά. Μεταξύ των ηθοποιών που δοκιμάστηκαν για τον ρόλο του Μποντ ήταν ο Τζούλιαν Γκλόβερ, που θα υποδύθηκε τον Αριστοτέλη Κριστάτο στο Τζέιμς Μποντ, πράκτωρ 007: Για τα μάτια σου μόνο (1981), ο Τζον Γκάβιν, ο Τζέρεμι Μπρετ, ο Σάιμον Όουτς, ο Τζον Ρόναν και ο Γουίλιαμ Γκαντ. Ο κύριος υποψήφιος για τον ρόλο ήταν ο Μάικλ Μπίλινγκτον. Ο Μπρόκολι πρότεινε στον Άντονι Χόπκινς να παίξει τον ρόλο, αλλά ο Χόπκινς δεν πίστευε ότι ταίριαζε στον ρόλο.
Εντωμεταξύ, η United Artists εξακολουθούσε να ψάχνει έναν Αμερικανό να παίξει τον Μποντ, αλλά ο Μπρόκολι επέμενε ότι ο ρόλος έπρεπε να ερμηνευτεί από Βρετανό ηθοποιό και πρότεινε τον Ρότζερ Μουρ. Ο Μουρ, ο οποίος είχε θεωρηθεί υποψήφιος για τον ρόλο στις ταινίες Τζέιμς Μποντ, πράκτωρ 007, εναντίον Δόκτορος Νο (1962) και Στην υπηρεσία της αυτής μεγαλειότητας (1969), τελικά επικράτησε. Μετά την επιλογή του Μουρ, ο Μπίλινγκτον παρέμεινε στην κορυφή της λίστας σε περίπτωση που ο Μουρ αρνιόταν να συνεχίσει στην επόμενη ταινία. Ο Μουρ προσπάθησε να μη μιμείται ούτε τον Κόνερι ούτε τη δική του προηγούμενη ερμηνεία ως Σάιμον Τέμπλαρ στον Άγιο και ο Μάνκιεβιτς προσάρμοσε το σενάριο στην περσόνα του Μουρ δίνοντας πιο κωμικές σκηνές και ανάλαφρη προσέγγιση στον Μποντ.
Ο Μάνκεβιτς είχε σκεφτεί να κάνει τη Σολιτέρ μαύρη και η Νταϊάνα Ρος ήταν η πρώτη του επιλογή. Ο Μπρόκολι και ο Σάλτζμαν αποφάσισαν να μείνουν στην περιγραφή του Φλέμινγκ για μια λευκή γυναίκα και, αφού σκέφτηκαν την Κατρίν Ντενέβ, έδωσαν τον ρόλο στην Τζέιν Σέιμουρ, η οποία συμμετείχε στην τηλεοπτική σειρά The Onedin Line. Μετά την επιλογή της Σολιτέρ, ο χαρακτήρας της Ρόζι Κάρβερ μετατράπηκε σε μαύρη γυναίκα την οποία υποδύθηκε η Γκλόρια Χέντρι.
Γυρίσματα
Τα γυρίσματα ξεκίνησαν στις 13 Οκτωβρίου 1972 στη Νέα Ορλεάνη της Λουιζιάνας. Για λίγο καιρό, γυρνούσε μόνο το ένα συνεργείο, αφού ο Μουρ είχε διαγνωστεί με πέτρες στα νεφρά. Ο Χάμιλτον ήθελε αρχικά να γυρίσει στην Αϊτή, αλλά δεν μπορούσε λόγω της πολιτικής αστάθειας υπό το καθεστώς του Ντιβαλιέ. Τον Νοέμβριο, η παραγωγή μετακόμισε στην Τζαμάικα, η οποία υποτίθεται ότι ήταν το Σαν Μονίκ. Τον Δεκέμβριο, η παραγωγή χωρίστηκε μεταξύ των εσωτερικών χώρων στα στούντιο Pinewood στο Ηνωμένο Βασίλειο και των γυρισμάτων στο Χάρλεμ της Νέας Υόρκης. Σύμφωνα με πληροφορίες, οι παραγωγοί αναγκάστηκαν να πληρώσουν προστασία σε μια τοπική συμμορία του Χάρλεμ για να εξασφαλίσουν την ασφάλεια του συνεργείου. Όταν τελείωσαν τα χρήματα, αναγκάστηκαν να φύγουν. Ορισμένα εξωτερικά στιγμιότυπα στην πραγματικότητα γυρίστηκαν στο Μανχάταν λόγω της δυσκολίας στη χρήση πραγματικών τοποθεσιών του Χάρλεμ.
Το 1973, ζητήθηκε από τον Σαλβαδόρ Νταλί να σχεδιάσει μια σουρεαλιστική τράπουλα ταρό για την ταινία. Ωστόσο, η αμοιβή του ήταν πολύ μεγάλη για τον προϋπολογισμό της ταινίας. Ο Νταλί συνέχισε να εργάζεται στην τράπουλα και την έβγαλε σε κυκλοφορία το 1984.
Μουσική
Το τραγούδι "Live and Let Die", που γράφτηκε από τον Μακάρτνεϊ και τη σύζυγό του Λίντα και ερμηνεύτηκε από το γκρουπ τους, Wings, ήταν το πρώτο αληθινό τραγούδι ροκ εν ρολ που χρησιμοποιήθηκε στους τίτλους ταινίας Μποντ και έγινε μεγάλη επιτυχία στο Ηνωμένο Βασίλειο (όπου έφτασε νούμερο εννέα στα τσαρτ) και τις ΗΠΑ (όπου έμεινε στο νούμερο 2 για τρεις εβδομάδες). Ήταν υποψήφιο για Όσκαρ Καλύτερου Πρωτότυπου Τραγουδιού, αλλά έχασε από το "The Way We Were".
Κυκλοφορία και υποδοχή
Η ταινία κυκλοφόρησε στις Ηνωμένες Πολιτείες στις 27 Ιουνίου 1973. Η παγκόσμια πρεμιέρα έγινε στο Odeon της πλατείας Λέστερ στο Λονδίνο στις 6 Ιουλίου 1973, με γενική κυκλοφορία στο Ηνωμένο Βασίλειο την ίδια ημέρα. Από προϋπολογισμό περίπου 7 εκατομμυρίων δολαρίων, (43 εκατομμύρια δολάρια σε δολάρια [38]) η ταινία απέφερε 161,8 εκατομμύρια δολάρια (988 εκατομμύρια δολάρια σε δολάρια  [38]) παγκοσμίως.
Η ταινία κατέχει το ρεκόρ της ταινίας με τις περισσότερες προβολές στην τηλεόραση στο Ηνωμένο Βασίλειο, προσελκύοντας 23,5 εκατομμύρια θεατές όταν έκανε πρεμιέρα στο ITV στις 20 Ιανουαρίου 1980.
Λούκας Βιγιαφάνιες
Ο Λούκας Μαρτίν Βιγιαφάνιες (ισπανικά: Lucas Martín Villafáñez,, γενν. στις 4 Οκτωβρίου 1991) Αργεντινός ποδοσφαιριστης κάτοχος της ελληνικής υπηκοότητας, , ο οποίος αγωνίζεται ως μεσοεπιθετικός για το ΑΠΟΕΛ.
Συλλογική σταδιοδρομία
Το 2010, η Ιντεπεντιέντε τον απέκτησε ως δανεικό για έναν χρόνο. Πραγματοποίησε το ντεμπούτο του στην Πριμέρα Ντιβιζιόν Αργεντινής σε μια ήττα με 0–1 εναντίον της Τίγρε στα πλαίσια της Απερτούρα του 2010, παρά το γεγονός πως η αναμέτρηση διεξήχθη τον Φεβρουάριο του 2011.
Στις 2 Μαΐου 2011, ο Βιγιαφάνιες πέτυχε το πρώτο του γκολ με τα χρώματα της Ιντεπεντιέντε, σε μια ισοπαλία με 1–1 απέναντι στην Μπόκα Τζούνιορς. Το καλοκαίρι του 2013, το γεγονός πως δεσμευόταν με συμβόλαιο έως τον Ιούνιο του 2014 και πως δεν υπολογιζόταν από τον Μιγκέλ Άνχελ Μπρίντιζι, τράβηξε το ενδιαφέρον του Αντόνιο Μοχάμεντ έπειτα από την ανάληψη, εκ μέρους του, της τεχνικής ηγεσίας της Ουρακάν και τον οδήγησε στο να καταβάλει προσπάθεια για την απόκτησή του από τους "Globe". Έπειτα από αρκετές ημέρες διαπραγματεύσεων και εμποδίων, τελικώς αποφασίστηκε πως ο Λούκας Βιγιαφάνιες θα παραχωρηθεί με δανιεσμό στην Ουρακάν για την σεζόν 2013-14. Την 1η Αυγούστου 2014, ο Βιγιαφάνιες υπέγραψε συμβόλαιο διάρκειας δύο ετών με τον Παναιτωλικό υπό την μορφή δανεικού από την Ιντεπεντιέντε, με τον οποίο και αγωνίστηκε στην ελληνική Σούπερ Λίγκα, δίπλα στους πρώην συμπαίκτες του από την Κλουμπ Ατλέτικο Ιντεπεντιέντε, Φερνάντο Γοδόι και Νικολάς Μαρτίνες, αδερφό του επιθετικού της Μπόκα Τζούνιορς, Χουάν Μανουέλ Μαρτίνες.
Στις 10 Δεκεμβρίου 2015, η ΑΕΚ ενέταξε τον επιθετικό μέσο του Παναιτωλικού, Λούκας Βιγιαφάνιες, στην μεταγραφική της λίστα. Η ΑΕΚ αναζητούσε την μεταγραφική απόκτηση ενός επιθετικού κατά την διάρκεια της μεταγραφικής περιόδου του Ιανουαρίου και ο Βιγιαφάνιες περιλαμβανόταν μεταξύ των λύσεων για την ενίσχυση της ομάδας. Καμία επίσημη επαφή δεν έλαβε χώρα, ωστόσο πιστεύεται πως ο προπονητής της ΑΕΚ, Γκους Πογιέτ, επιθυμούσε την απόκτησή του. Στις 24 Ιανουαρίου 2016, χάρη σε ένα σουτ από κοντινή απόσταση του Αργεντινού μέσου, Βιγιαφάνιες, στο ξεκίνημα της αναμέτρησης, ο Παναιτωλικός επικράτησε με 1-0 της Βέροιας και πέτυχε την πρώτη εκτός έδρας νίκη του μετά τον Αύγουστο του 2015.
Παναθηναϊκός
Στις 27 Ιανουαρίου 2016, ο Παναθηναϊκός απέκτησε τα δικαιώματα του παίκτη από την Ιντεπεντιέντε, οπότε και από το καλοκαίρι του 2016, ο Λούκας Βιγιαφάνιες ανήκει στους «Πράσινους». Ωστόσο, ο Παναιτωλικός επιθυμούσε να εκμεταλλευτεί οικονομικά την μεταγραφή του παίκτη και, ως αποτέλεσμα, τον παραχώρησε στον Παναθηναϊκό από την 1 Φεβρουαρίου. Στις 6 Μαρτίου 2016, πέτυχε το πρώτο του γκολ με τα χρώματα της νέας του ομάδας σε εντός έδρας νίκη με 2-0 επί του Ατρόμητου.
Αλάνιασπορ
Στις 23 Ιανουαρίου 2018, η Αλάνιασπορ πρόσφερε στον Παναθηναϊκό 800.000 ευρώ για την απόκτηση του Βιγιαφάνιες. Ύστερα από τρεις μέρες διαπραγματεύσεων, η μεταγραφή έκλεισε στο 1,2 εκατομμύρια ευρώ. Στις 27 Ιανουαρίου 2018, έκανε το ντεμπούτο του, ως βασικός, σε μία εντός έδρας νίκη με 3-1. Στις 18 Μαΐου 2018, στην τελευταία αγωνιστική της σεζόν, σημείωσε το πρώτο γκολ του στην εντός έδρας νίκη με 3–2 επί της Αντάλιασπορ.
Μορέλια
Στις 3 Ιουλίου 2019, η Μονάρκας Μορέλια ανακοίνωσε την απόκτηση του Βιγιαφάνιες.
Παναθηναϊκός (2η θητεία)
Στις 6 Αυγούστου 2020, ο Βιγιαφάνιες επέστρεψε στην πρώην ομάδα του, Παναθηναϊκό, με ελεύθερη μεταγραφή, υπογράφοντας διετές συμβόλαιο. Ξανά είδε δίχτυα με την φανέλα των πράσινων στην νίκη με 2-0 επί του ΠΑΣ Γιάννινα στο "Απόστολος Νικολαΐδης".
ΑΠΟΕΛ
Στις 23 Ιουλίου 2022 ο ΑΠΟΕΛ ανακοίνωσε την απόκτηση του Βιγιαφάνιες.
Ακουστικό σύστημα
Το ακουστικό σύστημα είναι το αισθητήριο σύστημα για την αίσθηση της ακοής. Η ικανότητα να ακούμε δεν βρίσκεται ευρέως στο ζωικό βασίλειο όπως οι άλλες αισθήσεις όπως η αφή, η γεύση και η όσφρηση. Περιορίζεται κυρίως στα σπονδυλωτά και στα έντομα. Ανάμεσα σε αυτά, τα θηλαστικά και τα πουλιά έχουν την πιο ανεπτυγμένη αίσθηση της ακοής. Ο παρακάτω πίνακας δείχνει το εύρος συχνοτήτων των ανθρώπων και ορισμένων επιλεγμένων ζώων:
Κολλένιο
Το Κολλένιο (ιταλικά: Collegno) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Ακουστικό σύστημα
Το όργανο που ανιχνεύει τον ήχο είναι το αυτί. Λειτουργεί ως δέκτης στην διαδικασία της συλλογής ακουστικών πληροφοριών και να τις μεταβιβάσει μέσω του νευρικού συστήματος στον εγκέφαλο. Το αυτί περιλαμβάνει δομές τόσο για την αίσθηση της ακοής όσο και για την αίσθηση της ισορροπίας. Δεν παίζει σημαντικό ρόλο μόνο ως μέρος του ακουστικού συστήματος προκειμένου να λάβει τον ήχο αλλά και ως αισθητήριο όργανο για την ισορροπία και στάση του σώματος.
Κολλένιο
Παραπομπές
Κατηγορία:Δήμοι της Μητροπολιτικής Πόλεως του Τορίνο
Λούκας Βιγιαφάνιες
Εθνική ομάδα
Ο Βιγιαφάνιες ήταν στέλεχος της Εθνικής Αργεντινής U20 του Σέρχιο Μπατίστα το 2010. Το 2011, κλήθηκε προκειμένου να εκπροσωπήσει την Αργεντινή στο Παγκόσμιο Κύπελλο U20 του 2011. Ο Βιγιαφάνιες έχει, επίσης, εκφράσει την επιθυμία του προκειμένου να αγωνιστεί με τα χρώματα της Εθνικής Ελλάδος, μέσω του προπάππου του από την πλευρά της μητέρας του, ο οποίος είχε γεννηθεί στον Πειραιά.
Ακουστικό σύστημα
Οι υγιείς, νέοι άνθρωποι έχουν την ικανότητα να ακούνε ήχους με εύρος συχνοτήτων από 20 Hz έως 20kHz. Είμαστε πιο ευαίσθητοι σε συχνότητες μεταξύ 2000 και 4000 Hz, οι οποίες είναι οι συχνότητες των καθομιλούμενων λέξεων. Η ανάλυση της συχνότητας είναι 0.2% το οποίο σημαίνει ότι κανείς να διαχωρίσει μεταξύ τόνων από 1000 και 1002 Hz. Ένας ήχος του 1 kHz μπορεί να ανιχνευθεί εάν μετατοπίζει την τυμπανική μεμβράνη κατά λιγότερο από 1 Angstrom, το οποίο είναι λιγότερο από την διάμετρο του ατόμου του υδρογόνου. Αυτή η εξαιρετική ευαισθησία του αυτιού μπορεί να εξηγήσει γιατί περιλαμβάνει το μικρότερο κόκαλο που υπάρχει στο ανθρώπινο σώμα: το εσώτατο οστάριον του ωτός. Είναι από 0.25 έως 0.33cm μακρύ και ζυγίζει μεταξύ 1.9 και 4.3 mg.
Ανατομία του ακουστικού συστήματος
Σκοπός αυτής της ενότητας είναι να εξηγήσει την ανατομία του ακουστικού συστήματος στους ανθρώπους. Το κεφάλαιο απεικονίζει τη σύνθεση των ακουστικών οργάνων με την ίδια σειρά που η ακουστική πληροφορία επεξεργάζεται κατά την διάρκεια που αντιλαμβανόμαστε έναν ήχο. Παρακαλώ να σημειωθεί πως οι σημαντικότερες πληροφορίες για τα «Μέρη των Αισθητήριων Οργάνων» μπορούν επίσης να βρεθούν στην σελίδα «Auditory system», βγάζοντας μερικές αλλαγές όπως επεκτάσεις και διευκρινίσεις που γίνονται στο παρόν άρθρο. (Δες: http://en.wikipedia.org/wiki/Auditory_system).
Λούκας Βιγιαφάνιες
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Αργεντινοί ελληνικής καταγωγής Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Αργεντινής Κ17 Κατηγορία:Ποδοσφαιριστές Εθνικής Αργεντινής Κ20 Κατηγορία:Ποδοσφαιριστές Κομισιόν ντε Ακτιβιδάδες Ινφαντίλες Κατηγορία:Ποδοσφαιριστές Πριμέρα Β Νασιονάλ Κατηγορία:Ποδοσφαιριστές Ιντεπεντιέντε Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ποδοσφαιριστές Κλουμπ Ατλέτικο Ουρακάν Κατηγορία:Ποδοσφαιριστές Παναιτωλικού Κατηγορία:Ξένοι ποδοσφαιριστές στην Ελλάδα Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Αλάνιασπορ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Μονάρκας Μορέλια Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Α΄ κατηγορίας Κύπρου
Ακουστικό σύστημα
Ανατομία του ακουστικού συστήματος
Το ακουστικό σύστημα ανιχνεύει ηχητικά κύματα, τα οποία είναι αλλαγές στην πίεση του αέρα, και μετατρέπει αυτές τις αλλαγές σε ηλεκτρικά σήματα. Αυτά τα σήματα μπορούν μετά να επεξεργαστούν, να αναλυθούν και να επεξηγηθούν από τον εγκέφαλο. Για την ώρα θα εστιάσουμε στην δομή και στα στοιχεία του ακουστικού συστήματος. Το ακουστικό σύστημα αποτελείται κυρίως από δύο μέρη:
Το αυτί
Εξωτερικό αυτί
Λειτουργία: Συλλογή της ακουστικής ενέργειας και ενίσχυση της ακουστικής πίεσης.